
LECTORI BENEVOLO 



SALUTEM PLURIMAM jETERNIT A.TE MQUE DIERUM. 



Quatuor abhinc annis, dum Romae studiis theologicis linguisque 
orientalibus operam navarem, quae tibi hodie legenda propono, be- 
nevole lector, atque plurima alia in posterum, D. 0. M. si placitum 
fuerit, edenda collegi. Sperabam enim quandoque futurum, ut, de 
bis sermonem instituere, vel opusculum aliquod doctis gratum 
scientiaeque grammaticali proficuum exarare possem. Videbam 
quidem, centum antea annos, plures Germaniae exterarumque re~ 
gionum viros desiderasse, ut quandoque tandem publici juris fieret 
celeberrima illa atque conjecturis vexatissima JAGOBI EDESSENI 
LITTERA DE ORTHOGRAPHIA SYRIAGA, quam primus reipublicae 
litterariae notam fecerat Josephus Simonius Assemanus, Maroniticae 
gentis immortale decus, in primo tomo suae bibliothecae orientaiis, 
p. 477.Nominanduspraecoeteris, J. D.Michaelis,qui, exhac epistolA, 
multam lucem affundi possehistoriaepunctorum syriacorum sperabat, 
quia, deceptus ab Assemano, epistolam de orthographia syriaca 
putarat distinctamab epistolaad Georgium sarugensemepiscopum. 
Unus et alter eam transcribere jam curavit atque publici juris facero 
promisit, sed promissis non stetit. Nota sunt enim omnibus doctis 
quae Eminentissimus Cardinalis Wisemanus, non ita pridem religioni 
scientiisque ereptus, instituerat in tomulo suo primo Horarum 
Syriavtrum (1). Primus enim post Assemanum de hac litterar dis- 
putavit accuratius, sententias protulit, atque eam in tomulo suo 
secundo, qui lucem non vidit, edere pollicitus est. 

Quae quum ita essent, hanc mihi descripsi 6 cod. vaticano GLII, 
quem Assemanus, in tomo 111 Catalogi Biblothecce Vaticanm, et 
Wisemanus, in Horis Syriacis, nobis notum fecerunt atque uni- 
versim contuli cum alio cod. Bibliothecce barberince sub n° vir 
62 asservato. Eo enim modo signantur codd. quibus, ante me, 
usus est Wisemanus. Praeterea, Parisios demum redux, in Biblio- 
theca nostra imperiali, codicem mancum ejusdem epistolae, sub 
n° 142 latere deprehendi, atque etiam contuli cum apographo meo. 

Haec et alia in eamdem ferme materiam collegeram et servabam 
in scriniis, quum, anno proxime elapso,Diam Nostri Asiatici Pa- 



1) Horoe Syriacoe s Romcs, typis Francisci Bourlti MDCCCXXVIII, 
p 31-31, 185. 

risimsis praefectus illustrissimus, de me, qua par est benevolentia, 
optime meritus Julius Mohl, quaedam inserere in Labores gramma- 
ticos Jacobi Edesseni pollicitus est. Mense junio, dissertatiunculam 
misi, quae multis de causis, usque ad hanc diem, typis mandari non 
potuit. Deerant enim in typographeo nostro imperiali characteres w- 
cilibusJacobiEdesseni exprimendis idonei, atquetyporum syriaco- 
rum recusio majoris molis operi conficiendo necessaria, quin jam 
publici juris facta fuerit, impedivit. Attamen, in uno e fasciculis 
proxime prodituris Diarii Nostri Asiatici Jnseretur, cum Tabula, 
in qua experimentur wcaks Jacobi Edesseni e codice parisino 



Interim, dum alia paro, ne quispiam me in littera Jacobi o^onda 
praeveniret, veritus sum. Noram enim, eam a pluribus viris Germaniae 
fuisse descriptam, atque a multis desiderari haud ignorabam. Ma- 
num igitur operi admovi atque industriam meam in hoc converti, 
ut demum haec littera Jacobi Edesseni, cum aliis quibusdam docu- 
mentis, lucem aspiciat. Necdeerant rationes alise quae me ad hoc in- 
citabant. Jamdudum enim in mente revolvebam edere aliquid arte 
lithographica, majorem inde inter textus vulgatos codicesque con- 
forinitatem sperans affuturam, praesertim, quum non ita rudis in tex- 
tibus syriacis describendis meus cederet calamus. Caeterum, hac de 
re judicabunt viri docti, e specimine quod hodie propono. Iis enim si 
placuerit, plura alia in posterum promitto, atque etiam periodicum 
quemdam, syri diberent Rahoto, cursorem, in quo quotannis egre- 
gium quemdam codicem Bibliothecae Imperialis evulger, non erit 
quod non instituam, modo frequentiora mihi suppeditentur olia 
Deus his providebit ! 

Pauca habeo quae addam de ratione, quam secutus sum, in vul- 
gandis textibus syriacis. 

I. Litteram Jacobi Edcsseni ad Georgium, episcopum sarugen- 
sem, 6 codice vaticano CLII descriptam, textum assumpsi, atque 
breves, inter multas ferme nullius momenti lectiones variantes, 
quas accurate in apographo meo collegi e codd. VII 62. Barberino 
et Parisino 142, quos litteris initialibus B et P designo, subjunxi, ne 
multis inutilibus notismoles accresceret. Quae desunt in codice Pari- 
siensi, cruce tnterposita, distinxi. 

II etlll. Tractatus de Punctis, sive Jacobi Edesseni, sive Thomae 
Diaconi, 6 codice Barberino VII. 62, transcripsi. Notas variantes 6 
vaticano tantum addidi. Caeterum, inhis duobus tractatibus, non adeo 
discrepant codices ambo. Quae puncta respiciunt notavi variantes, 
quum in his major cura impendenda videretur. 

IV. Sub hoc memero proposui seclionem III , capitis V , 
IV partis, operis grammaticalis Gregorii Bar-Hebraei inscripti 
K'thovo Utsem'he. Ea enim sectio in eamdem omnino materiam 



CLXVI. 

ae castera documehta coliimare videbatur, nec rion ailudere iis 
scriptis Jacobi Edesseni quae primum bodie ia lucem proferuntur. 
Del bis, in Diario Asiatico, pieriius tractalionem instruam, unde 
hic aliquid dicere inutile putavi. Nullam instrumentorum praece- 
dentium sequentisqiie versionerh addidi, tum, quia vix transferri ex 
objecti natura possunt, tum, quia quae transferri potuissent alibi 
proponam. 

V. Haud inutile visum mihi est etiarri proporiere quaedarii frag- 
menta, e cod. vatic. 141, qui coniinere perhibetur liomitias Severi 
Antiocheni e Gro&co in Syriacum iranslatas & Jacobo Edes- 
seno. Codex iste scripttts fuit, Jacobo vivente, anno Christi 701. 
In initio praebet fragmentum epistolae riostrae, quod tamen recen- 
tiori tempore, foiio assutb, ibi transcriptum fuisse mulla suadent. 
Haud improbabilis conjectura est. iilum tomum Homiliarum Severi 
eumdem esse ac ille, quem ipse Jacobus ad Georgium transmisit, 
et, eomediante, ad Abbatem Mar Julianum, qui, qualis fuerit, adhuc 
mihi compertus non est. 

Codicem, attente, attentius, pluriesque examini subjeci, eo fine 
uthanc epistolam De Orthographia Syriaca, iiluslrarem. Dolen- 
dum omnino est coeno Niii fuisse ferme oblitum , dum e 
Nitriae deserto Romam adveheretur. Aitamen omnes praefert cha- 
racteres codicum, quos a Jacobo Edesseno Jacobitas nuncuparem. 
Foliorum margines criticum , philoiogum , grammaticumque de- 
nuntiant. 

Primum fragmentum descripsi ex Homilia 82 ; secundum e 
folio 165, verso. Tertio, demum, subjunxi annotationem quamdam 
ad Homiliam 77 Severi, e folio 131, recio erutam, quae inde trans- 
measse videtur in plures codices Versionis Philosseno-IIarclensis, 
ad Marcum XVI. I., v. g., in cod. 268 vaticanum, F. 53, verso. 

VI demum loco , apposui lineam textus , in qua Jacobus 
Edessenus suas vocales inseruit. Quae quum sit atramenio oblita, 
in codice adhibito ad tabulam palaeographicam exprimendam pro 
Diario Asiatico, opportunum putavi hic duas varianles afferre ex 
aliis codicibus quos nactus sum. Caeterum, de his videas Diarium 
Asiaticum, si libuerit, in quo proiixe satis tractabitur haec ma- 
teria. 

Textum punctis voc3libus et vocalibus graecis generatim, in cod. 
vaticano, animatum non ita reperias in codicibus Barberino, et 
Parisino, ubi tantum quaedam voces notantur vocalibus graecis, quo 
facilius ab aequivocis secernantur. 

Textum vocalibusgraecis ipsenonanimavi; tentavi tamenexperimen- 
tum in pagina VII, ubi haec melhodus omnino usurpanda videbatur, 
atque adhibui formam vocalium karkaphitarum, de quibus olim 
Wisemanus egregie dixit, et ego disputare proxime prolixius debeo, 
aperiendo meam sententiam de sic dicta Versione vel Recensione 

harhaphensi, atque, ut jam nunc dicam, meram esse 6redo tradir 
tionem litterariam f Hebrcei Masoram dicunt. Signa Roucok et 
Kuschdi indicavi, aliis minori puncto sex litteris BGaDK'PhaTh 
apposito. Sphalmata codicum, etiam aperla raro correxi, accuratam 
eorum descriptionem qualibet correctione meliorem reputans, et, 
si quando correxerim, monere curavi. Sunt enim sphalmata quaedam, 
pauca tamen numero, V. G. eadem littera habet simul Roucok et 
Kuschoi, vel attendendum est modo punctandi, ut ratio, cur istud 
illudve reperiatur in tali loco, detegatur. Tres formas in littera Pa 
observavi, quod nullus adhuc animadvertit. Caeterum, de his et 
multis similibus tractare alibi plurimis debeo, unde valedicam tibi, 
benevole lector, nunc superest. 

Lutetiae Parisiorum, Feria V, in Coena Domini. 

EPISTOLA 



SANCTI MAR JACOBI, EPISCOPI EDESSENI, AD RELIGIOSUM ET 
SANCTUM MAR GEORGIUM, EPISCOPUM SARUGENSEM , ATQUE 
PER EUM AD OMNES AMANUENSES ILLOS, QUI IN SCRIPTUM 
ISTUD INCIDERINT (1). 



Injustitiam nullo modo parvam video , amice Dei , atque tibi , 
teque mediante, iis omnibus qui in hoc scriptum inciderint, ut 
ostendam opportunum judico. Omnes artes in hac vita hominum 
usui inservientes, ii qui eas colunt et exercent melius norunt arti- 
fices quam ii qui earum fruetibus gaudent. Attamen, si hanc 
primam, excellentem, ac, me quidem judice , proestantem [caeteris 
omnibus amanuensium artem respicias , aliquid plan& contrarium 
contigisse videbis. Non decet enim eos qui artis effectionibus utun- 
tur, artem ipsam, naevos, corrigendi modum, caeteraque demum 
inservientia, accuratius et perfectius iis qui ejus culturae exercitiove 
indulgent cognoscere. Quomodo ita esse debeat, ego dicam, atque 
intelligatis, o vos omnes qui hsec legeritis, velim. Qui artem ligna- 
riam colunt, eam probfc, vitia,defectus, correctionem, multo melius 
quam ii qui artificiatjs fruuntur, plaustro inquam, mensa, caps&, 
sedili, aliisve rebus ex hac arte promanantibns cognoscunt. Neque 
in aliis artibus, fabraria, figulina,aliter rem se habere deprehendas. 
Ipsi enim fabri, instrumenta, vomerem aratri, clavam, securim , 
falcem, iis qui haec adhibent melius ferro conflant, quemadmodum 
amphoram, hydriam, ollam, aliaque omnia testilia instrumenta, 
peritiores quum existant figuli ollariive, melius quam hominum 
vulgus, quod illa emit iisque utitur, conficiunt. Nec contrarium in 
omnibus contingit artibus. Inarte sua arcuum fabricatores jacula- 
toribus, architecti habitatoribus. fissores navium nautis , sartores 
textoresque iis qui calcearoentis utunlur vel vestes induunt gnari 



(1) Quum jacobita Jacobus ad Georgium jacobitam scribat, non est quod 
moneam titulo sancti non posse designari hanc sanctitatem, quae verae 
Christi Ecclesiae proprie tantum competit. Meraest; appellatio honorifica, nec 
i n talibus minutis, quse quosdam scripUres quandoque commovere solent, 
immoror. 



Religiosissimo Deoque acceptissimo fratri 
nostro spirituali, anima ministerioque aequali 
nostro, in Domino salvtre Jacobus pauper ! 




VIII 



magis semper sunt. Unde fit igitur, ut, in hac magna excellentique 
amanuensium arte quee libros conficit, illi, qui ipsos legendo ab 
ipsa adornalos, utilitates ejus eapiunt, artem arlique inservientia, 
naevos, eorum correctionem apprime cognoscant ac melius quam 
amanuenses qui eam colunt? Nonne injustum est alias omnes artes 
huic subdi? Haud levem hanc esse inordinationem judico et ostensio in 
promptu est. Quemadmodum enim, prse omnibus artibus hsec ars 
magna, honorabilis ejusque cultura aliis etiam honoratior existit , 
ita pariter, qui eam colunt et exercent eligerentur inter multos, 
qui ingenio potenti et acuto prsediti essent, non vero, ut nunc fit, 
constituerentur , oporteret. Novam quidem et maximam injusli- 
tiam reperio in eo quod, qui multis inferiores, tum copia, tum 
naturalis acuitate ingenii existunt, banc artem addiscere suscipiant 
eique operam consecrent, libros adornando, dum quidvideant, vel 
quid scribant nesciunt. Quando haee verba iegent amanuenses, in- 
telliganl hoc non fuisse scriptum ut denuo delinquant, verum ut, 
libenter audiendo, addiscanU corrigantur, prudeati judiciosaque fes~ 
tinatione se geranl. De arte amanuensium, nos qui legimus multa 
cognoscere et quidem multo melius quam scriba3 ipsi, norint etiam, 
velim. Istos enim unum quidem curare video, nempe ut numerum 
quaternionum, secundum divisiones (1) impleant. sive lineas mi- 
nuendo, sive crassiores efficiendo scriptionis characteres, sive pro- 
trahendo, sive decurtando, sive contrahendo eosdem propter ru- 
brum (2), sive signa addendo auferendoque, si v e in duas, quo non 
oportet modo, distinctas voces unam dividendo, sive duas etiamin 
unam incongruenter contrahendo. Nos autem qui legimus de sensu 
ej significatione eorum quae scripla sunt curamus. In scriptura 
constanter serventur ea qua3 distinguunt, etiam si oporteat rubrum 
linearum destruere. Quum vero id scientes librarii, id tamen non 
praasient, eo quod suo agendi modo conirarium sit, ut eis innotescat 
eorum quae diximus significatio, paucas ad illos dirigam monitiones, 
quo. amplius, sententia sua spreta, de nostra curent, dum non adeo 
malum esse intelligent lineam protractam, additam, deficientemve 
existere, ac si essent quae inlellectum retardant vel significa- 



(1) Verbum pouroque posset oplime iadicare folid,. sed vox Varquo usi- 
tatior est. 

(2) Codex Parisinus, pro soumoquo , legit souquomo; sed vox illa, 
lexicis peregrina cum sit, quid significare possit non audio, nisi forte ad 
Arabum siquamoun, (intcrstilium) traxeris, quod sane, in casu prae- 
senti, absonum non esset, quum agatur de lineis contrahendis. Gasterum 
soumoquo optime quadrare videtur cum contextu. Indicat enim rubrum 
characterem et lineas iilas rubro colore confectas, quas delineare solent in 
codicibus amanuenses orientales. Cfr. si placet, Assemani, B. 0. T. III, 
p. 323 etseq. carmen V/. Ebed-Jesu. 




tionem depravant. Ante omnia, omnibus libros & me translatos vel 
compositos describentibus praecipio, ne, ad arbitrium, cuidam rei 
quid substituant ex iis quae scribere soliti sunt, in scripturae charac- 
teribus, et in punctis, quocumque modo invenianlur, nisi forle 
mendum evidens reperiatur tribuendum , vel nobis, quia omnis 
homo errat, vel amanueasi illi qui a nobis acoepit, vel iis qui cor- 
rexerunt, vel demum oculo lectoris, qui aliquid prsetergrediens a 
recto visu defecit. Deinde eos etiam adjuro ne addant et inducant 
illa ipsa sigaa, quae ego a nominibus,a verbis, ab aliisque sermonis 
partibus praecidi, sive ab Hebrgeo, sive a Graeco, sive a Latino ser- 
mone haec verba proveniant. Ne scribant igitur Schleimoun pro 
Scholomon meo. Scio enim quid scripserim. Neque ponant B'ros- 
chith sine Joud, pro B rischith quod ego posui, pariterque Rischo 
vel Rischonoutho aut voces etiam omnes ex Rischo compositas ne 
scribant sine Joud. 

In verbis Roumoie, Sounodos, Pdrrissia, aliisque hujuscemodi, ne 
He introducant, anliquam sequeudo consuetudinera. Demonstra- 
tivum rei alicujus Hoi den, quod duabus distinctis constat vocibus, 
ne scribant, sine distinctione, ut Hoiden illud quod tempus signi- 
ficat. Nosse etiam debent prius Hoi denrequirere punctum superne, 
dum non ita est in illo Hoiden tempus indicanti. Ne unite scribant, 
quovis loco, hanc vocem Ak h'do % sed recte, ubi nos Ak Kdo 
unite et ubi Aik tido, duobus verbis scribimus, e contra norint. 
Sciant, velim, ubi indistincte Oflo et ubi Of, sineconjunctione cum 
verbo sequenti, scribimus Non debent interponere T in Ettpisset* 
nec in vocibus quae ex hoc verbo formantur. Quum enim EtTpisset 
( rogatus fuerim ) a quodam homine ; ipsius supplicationem sus- 
cepi ; sed Ettpisset (coactus sum) requisita concedere (l). Ea enim 
V'%os'to id est persuasio (Meschtam'honoutho) accipit T. Ne 
Joud scribant in voce diem indicanti, quem vocamus Ethmol 
vel M'nothmol , dum requiritur in verbo passivo Ethm'li et in 
Ethmali, quodeamdem habet significalionem ac Eschtam'li. Scire 
debent, quo modo scribimus has voces Bar"iothoei non Bar"iotho, 
etubiponere puncla oporteat. Distinguant verba Bir"iotho, Befiotho 
a Bar"ion t Bar'iotho a gavolotho (2). Norint insuper utrum et cur 



(1) Locus iste difficultate non eget, etiam cum illa Gregorii Bar-Hebraei 
explicatione, quam dedimus pag. 3. Vox pouroscho, quid significet, pers- 
peclum clare non habeo. Generatim indicat 8epara'ionem, sepositionem ali- 
cujus rei, unde sacrificium et eleemosynam. 

(2) De hoc loco videas Horas Syriacasj p. 186, ubi Cardinalis Wisemanus 
tradit textum simul e Codd. Vaticano et Barberino. Varians praecipua, vel 
potius unica, consistit in voce schouque pro sch'mohe. Hic Iocus illustrari 
posset etiam ex annotatione Cod. Vaticani XIV, ad Lucam XIV. 23. Ibi 
enim dicitur Jacobum Edessenum legere Bar"iotkQ pro Birtotho. 

legamus ITrtouiho. Scribendaillis non sunt uno verbo Tsovein h'nan, 
Monein h'nan, Quorein h'nan, Bonein h'nan % Quonein Knan, 
aliaque similia, ut distinguantur ab iis quae legimus Ts'vdinan, 
Qr'dman, B'ndinan % Q'ndman, Wndinan , ut omnia simul 
dicam, a verbis in tempore praeterito existentibus. Scriptione distin- 
guantur Methkatschono et Methkatasch Nosch, et pariter illa quae 
his similia sunt : isev'ionan Quefionan, MenHonan, BenHonan, 
Quen'ionan. Nihil minuant in characteribus quae scripsimus in no- 
minibus hebraicis et graecis, neque aliquid addant : Qudtdstdssis, 
Phdntasia, Thfologia, Pltrophoria, Philosophia, nec in aliis per- 
multis Quons'tdntinos , Athanasios, Amphilokios, EvangueHa, 
Evangueliste, Diathtqut, nec insimilibus quae nunc commemorare 
non possnm (l). Rejicere non oportet vel putare nomen Hi- 
cad'h'ioutho, dum ignoratur quid sit. Significat enim identitatem 
rei alicujus. Recipiantur etiam Tartiu secundam vicem indicans, 
atque Diloito *vel Dilonoioutho, quae jam, centum abhinc annis, 
cognoscitur in Lingua Syriaca, licet non inveniatur apud doctores 
syfos ullibi, apud Mar Ephroemum, inquam, aut, Mar Jacobum, aut 
Mar Isaacum, aut Mar Xenaiam, aut etiam in operibus illo tempore 
e Graeco translatis Admittant, quaeso, Amoioutho, Usiam. Tunc 
temporis enim, pro Diloiotho Ihidoiotho , yro Ainoioutho Z'no, 
WoOwmK imo vellthoutho, vel etiam, ut multis solitum erat.. 
Ithio, dicebant. Ne confundant cum \Hol'min, quod est in flne ho • 
miliarum istarum, illud amxn, quod etiam in fine ponitur. In hac 
epistola, et alia multa notanda forent, si memoria nunc tenerem, 
quibus erudirem amanuenses iilos qui, quum omnia scribant juxta 
plac tum voluntatis suae, in hoc tamen reprehensione dignum nihii 
esse putant, Quoad obsignationes aulem illas, quas in principio et 
fine librorum homiliarumve faciunt, fiant ut voluerint. De mu- 
tationibus, additamentis, decurtationibusque quid dicere possem ? 
Relate autem ad authenliam punctorum, quum unusquisque sequa- 
tur placitum voluntatis suae, pauca hic adhuc verba addam , ut 
amanuensibus persuadeam addiscendum obtemperandumque aiiis 
esse. Antea tamen, comparationem ex ordine physico proferam. 
Nedum enim pulchrum sit, maxime e contra, indecorum, indecens, 
difformeque est corpus aliquod naturale et vivens laborare defectu 
aliquorum membrorum, quae natura ei dedit, ut, exempli causa, 
unius oculi, unius auris, unius cornu, manus, vel pedis quatuor 
tantum digitos habentis. Ita atiam est difforme et indecens reperiri 
faciem et caput hominis vel bestiae in quibus sint tres aures, tres 



(1) Quum typographia, qua utor, non habeat characteres graBCOS, non 
potui grcecb groeca verba exprimere. Impossibile pariter fuit distinguera 
Thau et Telh, Haxn et Heth. 




oculi, aut aliquid aliud supereffluens, praeter ea qu» communis 
natura dedit. Nec pulchra essent manus et pes in quibus sex 
digiti, os in quo dentes et numeroriores, et irregulares, et deorsum 
protractiores. Minorem difformitatem non generat remotio membro- 
rum a loco quem eis natura assignavit. Non decet enim ut oculus 
sit loco menti, vel auris loco oculorum hominis, vel digiti loco 
genuum aut cubiti, vel ungues loco crurum, larsorum humerorum- 
que. In hoc enim sita est pulchritudo naturae, ut non sit in ea, nec 
superfluitas, nec defectus, sed 6 contra ut unumquodque membrum 
conveniat loco quem illi assignavit et praeparavit natura creatrix 
constituitque divinus artifex. Idem omnino dicendumi de situ 
punetorum eorum qum distinguunt et significant a&iquid, 
apponuntwrque in charactere hoc mesopotamico, id e$t edesse- 
no, vel, ut clarius adhuc loquar, syriaco (t). Superflua, velnume- 
rosiora quam aequum est, poni non debent puncta, ubi nuUomodo 
indigetverbum, ut ab alio sibi characteribus simili distingua- 
tur. Si spissiora enim essent, imitarentur magus vel pede3 in 
quibus sex digiti forent. Curandum tamen est, ne parcfc nimiset 
avarfc ponantur, ita ut verbum a sibi consoriis simili discernatur, 
quantum fieri potest. Quemadmodum enim indecora reperitur 
abundantia, ita pariter indigentia. Apponi demum debent locis 
convenientibus, non autem ubi spatium superest, sive regula per- 
mittat, sive non. Exempli causa tentabo ego aliqua ponere, ut osten- 
dam quid docere velim. Actum (Hvodo) unum et alterum elicit 
domina(HoDdo), atque demum servis (Havde) famulabusque praecipit 
multa opera (Hvode) peragere Scio nomen Idahtho non indigere 
iittera Olaf in initio, quia, secundum scientiam meam (Idahtho 
dil), aliter agere non esset scientia (Idahthoj. Jam puernon sum; 
patrem inventorum me credo, quia mihi natura dedit necessaria 
quibus edoceor et instruor juxta quam, super quam, infra quam 
litteram puncta appingenda sint (2). 

Haec, in praesenti, sufficiant ad erudiendos librarios, qui Deum 
amant quorumque conscientia bona persuasioni et correctioni adi- 
tum praestat. Religiosam fraternitatem tuam rogo, ut scfiptum hoc 
ad religionem tuam directum cures ab amanuensibus describi, ante 



(1) Quae dicit Jacobus optime consonant cum his, qu» narrat Gregorius 
Bar-Hebreus de Sermone Edesseno. Annotationem quamdam inseruit D. J. 
Land, in Diario Aiiatico Qermanico (Zeitschrift der deutschen morgenlaen 
dischen Gesellschaft, Band. J2, p. 548-550), cum tabula palaeographica, in qua 
quaestio est de Alphabeto Mesopotamico. Quaestionem moveo an ille cha- 
racter aon esset a Jacobo inventus. 

(3) Videbis, si plaeet , quae argumentabor ex hoc loco et similibus in 
Diario Atiatico. Vox, quoad comonanXei eadem, quatuor modis legitur, ex 
diversa punctorum appositione. 

tomulum illum medium homiliarum epithronisticarum, cumpunctis 
illis, quae notantur in hoc tomulo, de quo locutus sum, cujusque 
maximam partem, ego ipse correxi et annotationibus munivi (1), 
primo quidem ob amorem meum erga vos, deinde, ut cognoscatur 
regula mihi propria. Ea relinquite puncta, ut sunt, et nolite aliquid 
in hoc libro radere, donec transcibatur exeraplur ab illo ad quem 
dirigitur; ita ut amanuensisea videns, sive quse signo annotationis 
munita sunt, sive illa quae pro iis posita sunt, intelligat regulam 
relati ad puncta quam secutus sum, in epistola ista quam direxi 
ad Roligionem tuam. Fraternitatem tuam rogo etiam, ut eumdem to- 
mum epistolae tuae praefigas tuo annulo obsignatum, quando scribes 
ad Abbatem Mar Julianum, quem salvere nomine paupertatis meae 
jubebis, mittendo tum epistolam, tum tomultim hunc medium, ita 
ut ipse primus hunc describat, appositioni punctorum, annotatio- 
jiibus atque iis, quae signis eas indicantibus annexui, attendat. Per- 
pendat etiam quae ab araanuensi recle notata non sunt, ut eg) po- 
sueram, nec suis^ in locis. Religioso, electoque viro charitatem 
meam ostendas, velim , voluntatem ut addiscat , desideriumque 
meum ut describat, quum ipse sit, qui melius ibi intelligere 
possit quam alii, qui in ea quae dicta sunt incident. 

Salvus esto, religiogissime frater ! Ora pro paupertate mea mise- 
ricordiam a Deo mihi deprecans. Amen. 



(1) Verbum tftam compeddvit, comtrinxit, designare videtur : 1° signum 
annotationis, quod lectorem ad libri marginem vel calcem remandat. 
2° Annotationem ipsam, qua3,quum claudatur, generatim, linea rubra, in 
codicibus Jacobi Edesseni, propriam significationem verbi s'tam requirit. 
An Assemanus ita intellexerit dubito (B. 0. T I., p. 478). Saltem quid in- 
dicare velit, dum, hunc locum Jacobi allegando, loquitur de punctis colli- 
gatis, non inlelligo. Vid. B. 0. T. I., p. 478. 

N. B. — In textu p. I. lin. 5. adde aloho— p. V. lin. 26. Pro ialoudo 
cod. vat. mallem legere ialdo. — P. VIII. lin. 7. lege : meschtam f hone — 
lin. 10. errorem codd. ita corrigendum censeo • poqoudo v'tah't6io, zauho 
va&moko. 1 

